**Femeia din casa-n care nu se intră**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ochiul tău blând

când îmi stai la sân

și îți îngân

poveștile de-adio ale vânătorilor

care caută cerbii

în umbrele ierbii

umbra ta către o casă părăsită

ochiul tău blând

și palma-nvechită peste care treceau

liniile strâmbe ale gloanțelor

fine ca praful de pușcă

simți cum te mușcă?

simți?

obrazul pe ceasuri cu zimți

s-ar odihni, iubito, dar tu

cu ochiul blând

și urma ștearsă

rămâi întoarsă către NU

9 septembrie – 16 decembrie 2018, Constanța